Rikunarita-ORG/Wikinium huggingface dataset:
# Daap hyut cam mui

| *Daap hyut cam mui* |
| --- |
|

|  |
| --- |
|  Instancia de
filme  |
|  Título
踏血尋梅 (zh-hant) Port of Call (en)  |

 |
|

| Características |
| --- |
|  Cor
en cor  |
|  Xénero artístico
filme sobre crime  |
|  Representa a
murder of Wong Ka-mui (en)   |
|  Ambientado en
Hong Kong  |
|  Lingua orixinal
lingua cantonesa  |

 |
|

| Implicados |
| --- |
|  Director/a
Philip Yung  |
|  Guionista
Philip Yung  |
|  Director/a fotografía
Christopher Doyle  |
| Despregar
 Elenco
Aaron Kwok Harriet Yeung (pt)  Jacky Cai Jie (en)  Don Li Tai Bo (en)  Paul Che Biu Law (en)  Maggie Shiu (pt)  Elaine Jin Jessie Li (en)  Noel Leung (pt)  Michael Ning (en)  Patrick Tam (pt)  Tam Ping-Man (en)   |
|  Distribuidor/a
 Mei Ah Entertainment (en)   |

 |
|

| Datas |
| --- |
| Despregar
 Data de publicación
13 de novembro de 2015 (Taiwán) 14 de xaneiro de 2016 (Singapur) 3 de decembro de 2015 (Malaisia) 3 de decembro de 2015 (Hong Kong) maio de 2016 (China continental)  |

 |
|

| Historia |
| --- |
|  Nomeamentos
 candidato internacional aos Premios Óscars (2017)  |

 |
|

| Cifras e dimensións |
| --- |
|

|  |  |  |  |  |
| --- | --- | --- | --- | --- |
|

|  |
| --- |
|  |
| Duración | 98 min  |
|  |

 |

 |

 |
|

| Localización |
| --- |
|  País de orixe
 Hong Kong  |

 |
|

| Códigos e identificadores |
| --- |
|

|  |  |
| --- | --- |
| Freebase | /m/012bjb5b  |

 |

 |
|

| Fontes e ligazóns |
| --- |
|  Puntuación da crítica
**100%Rotten Tomatoes* (10 de outubro de 2021) **7.5/10Rotten Tomatoes* (10 de outubro de 2021)  |
|

---

  |

 |
| Wikidata |

Daap hyut cam mui (en chinés: 踏血尋梅) é un filme de Hong Kong de 2015 escrito, editado e dirixido por Philip Yung e protagonizado por Aaron Kwok como un veterano detective de policía que resolve un misterio de asasinato con métodos pouco habituais para demostrar a súa crenza na virtude na natureza humana. O filme baséase nun caso de asasinato real onde se atopou un cadáver desmembrado dunha prostituta de 16 anos asasinada en Hong Kong en 2008. *Daap hyut cam mui* foi o filme que pechou a 39ª edición do Festival Internacional de Cinema de Hong Kong o 6 de abril de 2015.

Foi escollido como candidato de Hong Kong ó Óscar ó mellor filme internacional na 89ª edición dos premios, mais finalmente non foi nomeado.

## Personaxes

* Aaron Kwok como Detective Chong
* Elaine Jin como May
* Patrick Tam como Smoky
* Jessie Li como Wong Kai-mui/Wang Jiamei
* Michael Ning como Ting Chi-chung
* Jackie Cai como Mo-yung
* Maggie Shiu como Superintendent Law
* Eddie Chan como Policeman
* Hatou Yeung como Flora
* Ellen Li como Wang Jiali
* Don Li
* Ronny Yuen como Hoi
* Tam Ping-man como padrasto de Wong Kai-mui
* Noel Leung como Seung
* Tai Bo como pai de Wong Kai-mui
* Chan Lai-wan

## Notas

## Véxase tamén

### Outros artigos

* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar
# Instrumento de vento

Erke
Os **instrumentos de vento** caraterízanse pola grande diversidade de timbre que presentan. O son débese á vibración do aire dentro do tubo. Da maneira de introducir o aire dependerá a que subgrupo pertencerá.

A altura do son depende de varios aspectos:

* Da lonxitude do tubo: canto máis longo sexa, máis grave será o son.
	+ Algúns instrumentos poden aumentar ou diminuír a súa lonxitude, mediante pistóns, chaves etc.
* A presión do aire: canto maior sexa a presión, máis agudo será o son.

A familia de vento divídese en tres:

* Vento-madeira
* Vento-metal
* Vento con teclado

## Instrumentos de vento-madeira

* Clarín
* Clarinete
* Contrafagot
* Corno inglés
* Fagot
* Frauta
* Frautín
* Gaita
* Óboe
* Requinta
* Saxofón

## Instrumentos de vento metal

* Bombardino
* Trombón
* Trompa
* Trompeta
* Tuba

## Instrumentos de vento mecánico

* Acordeón
* Harmonio
* Órgano

Outro xeito de clasificación é atendendo á forma de producirse o son no instrumento e é a seguinte:

* Bisel
* Lingüeta sinxela
* Lingüeta dobre
* Embocadura

---

|  |  |
| --- | --- |
|  |  *Este artigo sobre música é, polo de agora, só un bosquexo. Traballa nel para axudar a contribuír a que a Galipedia mellore e medre.*  *Existen igualmente outros artigos relacionados con este tema nos que tamén podes contribuír.* |

---
# Estrada

*Para ver o artigo sobre o concello da provincia de Pontevedra, véxase **A Estrada
Estrada en Niigata, Xapón.
Unha **estrada** é unha vía de dominio e uso público, proxectada e construída fundamentalmente para a circulación de vehículos automóbiles. Existen diversos tipos de estradas, aínda que coloquialmente úsase o termo estrada para definir á estrada convencional que pode estar conectada, a través de accesos, ás propiedades lindeiras, diferenciándoas doutro tipo de estradas, as autovías e autoestradas, que non poden ter pasos e cruces ao mesmo nivel. Distínguese dun simple camiño porque está especialmente concibida para a circulación de vehículos de transporte.

Unha das grandes impulsoras da evolución viaria foi a civilización romana, deixando ata hoxe (e aínda en boas condicións) unha vasta rede de estradas.

## Véxase tamén

Estrada romana en Herculano.
### Outros artigos

* Autoestrada
* Autovía
* Impacto ambiental de vías terrestres
* Enxeñería de tráfico (transporte)

### Ligazóns externas

* Mapa de estradas e itinerarios de España.
# Ai Qing

Ai Qing|   |
| Biografía |
| Nacemento | 27 de marzo de 1910  Jinhua
 |
| Morte | 5 de maio de 1996  (86 anos) Pequín
 |
| Educación | China Academy of Art (en)    |
| Actividade |
| Ocupación | poeta, pintor, escritor, xornalista  |
| Familia |
| Fillos | Ai Xuan, Ai Weiwei  |
| Premios |
| * cabaleiro da orde das Artes e as Letras
 |
|  **Sinatura**   |
|

---

 |
|  |

**Ai Qing** (chinés tradicional e simplificado: 艾青; *pinyin*: *Aì Qīng*; Wade-Giles: *Ai4 Ch'ing1*), nado en Jinhua o 27 de marzo de 1910 e finado en Pequín o 5 de maio de 1996, foi un escritor chinés considerado un dos máis grandes poetas chineses contemporáneos.

## Biografía

### Primeiros anos e influencias

Naceu ao leste da China e estudou artes na escola Hangzhou Xihu. Viaxou a Europa e en París estudou a artistas como Renoir ou Van Gogh, filósofos como Kant ou Hegel. A súa obra está moi marcada polo poeta belga Émile Verhaeren.

### Regreso a China

Con vinte e dous anos, no seu regreso a China, estableceuse en Shanghái en 1932 e traballou como tradutor. Nesa época comezou a súa carreira literaria.

Tras a segunda guerra Sino-Xaponesa en 1937, escribiu *"Neve en terra chinesa"* (《雪落在中国的土地上》) ao chegar a Wuhan para apoiar esa ofensiva. En 1938, mudouse a Guilin onde foi editor do "Guixi Daily" newspaper. En 1940, nomeárono decano do departamento de chinés na Universidade YuCai de Chongqing. En 1941, mudouse a Yan'an e uniuse ao Partido Comunista da China ao ano seguinte.

### Problemas co réxime

En 1957 foi acusado de dereitismo por criticar o réxime chinés. Foi exiliado a granxas de Manchuria en 1958 e a Xinjiang en 1959 e non se lle permitiu publicar as súas novelas *"Canción de retorno"* (《归来的歌》) e *"Oda á luz"* (《光的赞歌》) até 1979.

## Recoñecementos e vida persoal

Na súa segunda visita a Francia en 1980, o presidente François Mitterrand outorgoulle o título de "Comandante da Orde das Artes e as Letras".

É pai do artista e arquitecto Ai Weiwei.

## Notas

## Véxase tamén

### Ligazóns externas

* Columbia Encyclopedia
* 艾青 (La literatura china traducida en España)
# Yang Mo

Yang Mo|   |
| Biografía |
| Nacemento | 25 de agosto de 1914  Pequín
 |
| Morte | 11 de decembro de 1995  (81 anos) |
| Actividade |
| Campo de traballo | Escrita creativa e profesional e prosa  |
| Ocupación | novelista, escritora  |
| Partido político | Partido Comunista de China  |
| Obra |
| **Obras destacables Song of Youth (en)
 |
| Familia |
| Cónxuxe | Ma Jianmin  |
| Parella | Zhang Zhongxing (1930–1935)  |
| Fillos | Bo Ma  () Ma Jianmin  |
|

---

 |
| Descrito pola fonte | Biographical Dictionary of Chinese Women: The Twentieth Century Bloomsbury Guide to Women's Literature (en)   |

**Yang Mo** (en chinés tradicional: 楊沫; en chinés simplificado: 杨沫; en pinyin: *Yáng Mò*), nada o 25 de agosto de 1914 e finada o 11 de decembro de 1995, foi unha escritora chinesa. A súa obra máis coñecida é *Qingchun zhi ge* (en galego: *A canción da mocidade*), adaptada ao cinema en 1959.

## Pseudónimos

Yang Mo é o pseudónimo principal de Yang Chengye (杨 成业), que tamén empregou os nomes Yang Junmo (杨 君茉) e Xiao Hui (小慧).

## Traxectoria

Yang Mo naceu o 25 de agosto de 1914 en Beijing, na República da China. O seu pai era un intelectual e fundador dunha universidade privada. A súa terceira irmá, Yang Chengyun, nada en 1920, chegou a ser unha actriz de gran sona polas súas actuacións no teatro, na ópera e no cinema baixo o pseudónimo de Bai Yang.

En 1931 o pai desapareceu tras a quebra dos seus negocios, deixando á familia na ruína. Yang Mo, que estudaba a secundaria, tivo que abandonar o instituto para traballar como profesora de primaria e como libreira. En 1936 afiliouse ao Partido Comunista da China e, ao ano seguinte, viaxou a Hubei para incorporarse á loita contra os xaponeses.

Finou o 11 de decembro de 1995.

## Publicacións

* *Wei tang ji shi* (1950)
* *Qingchun zhi ge* (1958)
* *Hong hong de Shandan hua* (1978)
* *Dongfang yu xiao* (1980)
* *Bu shi riji de riji* (1980)
* *Yang Mo sanwen xuan* (1981)
* *Dahe yu langhua* (1982)
* *Yang Mo xiaoshuo xuan* (1982)
* *Zibai: wo de riji* (1985)
* *Fang fei zhi ge* (1986)
* *Yinghua zhi ge* (1990)

## Notas

## Véxase tamén

### Bibliografía

* Baike (2025). "杨沫". *Baidu* (en chinés).
* China Writer (2025). "杨沫生平介绍". *www.chinawriter.com.cn* (en chinés).
* Duzan, Brigitte (2014). "Yang Mo 杨沫". *Chinese Short Stories* (en francés).
* Lévy, André (2000). *Dictionnaire de littérature chinoise* (en francés). Presses universitaires de France. ISBN 2-13-050438-8.
# Kung fu

**Kung fu** pode referirse a:

* **Kung fu**, conxunto de diversas modalidades de loita chinesa.
* **Filme de kung fu**, filmes de acción inspirados nas artes marciais chinesas.
* **Kung fu**, vocábulo que se refire a calquera estudo, aprendizaxe ou práctica que require paciencia, enerxía e tempo.
* Kung Fu, serie de televisión protagonizada por David Carradine.
* **"Kung Fu Fighting"**, canción de 1974 de Carl Douglas.